recursal/SuperWikiNEXT-32B huggingface dataset:
בתורת השדות, **משפט ארטין שרייר** נותן תנאי הכרחי ומספיק לכך שחבורת גלואה של הרחבה סופית מעל שדה ממציין p תהיה ציקלית מסדר p. בכך הוא מצטרף למשפט קומר שעושה זאת על הרחבות מסדר זר למציין השדה.

המשפט
-----

תהי {\displaystyle L/K} הרחבת שדות לא טריוויאלית, כאשר {\displaystyle \operatorname {char} K=p}. אז היא גלואה וחבורת גלואה שלה מעגלית מסדר p אם ורק אם {\displaystyle L=K(\alpha )} עבור {\displaystyle \alpha \in L\setminus K} המקיים {\displaystyle \alpha ^{p}-\alpha \in K}.

הוכחת המשפט
-----------

**כיוון אחד**: נניח {\displaystyle G=\operatorname {Gal} (L/K)} מעגלית מסדר p. יהי \sigma  יוצר שלה. אז 

{\displaystyle \operatorname {Tr} (-1)=-1+\sigma (-1)...+\sigma ^{p-1}(-1)=p\cdot (-1)=0}
ולכן ממשפט 90 של הילברט, יש {\displaystyle \alpha \in L} כך ש-{\displaystyle \alpha -\sigma (\alpha )=-1}. מכאן {\displaystyle \sigma (\alpha )=\alpha +1} ומכאן {\displaystyle \sigma ^{j}(\alpha )=\alpha +j}. אז {\displaystyle \alpha \notin K} כי {\displaystyle \sigma (\alpha )\neq \alpha }, וכיוון ש-{\displaystyle [K(\alpha ):K]=p} אז {\displaystyle [K(\alpha ):K]|p} ולכן

{\displaystyle p=|G|=[L:K]=[L:K(\alpha )]\cdot [K(\alpha ):K]=[L:K(\alpha )]\cdot p}
ובסך הכל {\displaystyle [L:K(\alpha )]=1} ולכן {\displaystyle L=K(\alpha )}. כמו כן לכל {\displaystyle j\in \mathbb {F} \_{p}\subseteq K} מתקיים

{\displaystyle \sigma ^{j}(\alpha ^{p}-\alpha )=\sigma ^{j}(\alpha )^{p}-\sigma ^{j}(\alpha )=(\alpha +j)^{p}-\alpha +j=\alpha ^{p}-\alpha }
ולכן {\displaystyle \alpha ^{p}-\alpha } נמצא בשדה השבת {\displaystyle L^{G}=K}, כלומר: {\displaystyle \alpha ^{p}-\alpha \in K}.

  

**כיוון שני**: נניח {\displaystyle L=K(\alpha )}. נסמן {\displaystyle f=x^{p}-x-\alpha ^{p}+\alpha }. אז לכל j מתקיים {\displaystyle f(\alpha +j)=(\alpha +j)^{p}-\alpha -j-\alpha ^{p}+\alpha =j^{p}-j=0} לפי המשפט הקטן של פרמה. לכן f מתפצל ב-L. הוא גם פולינום ספרבילי כי הוא זר לנגזרת שלו (שהיא 1-) ולכן {\displaystyle L/K} הרחבת גלואה. כל איבר בה, \sigma , הוא K-אוטומורפיזם של L ולכן מעביר את \alpha  לשורש כלשהו של f, {\displaystyle \alpha +j}. לכן אפשר להגדיר פונקציה {\displaystyle \omega :\operatorname {Gal} (L/K)\to \mathbb {F} \_{p}} המקיימת {\displaystyle \sigma (\alpha )=\alpha +\omega (\sigma )}. כאן {\displaystyle \mathbb {F} \_{p}=\mathbb {Z} /p\mathbb {Z} } הוא השדה הראשוני מסדר p אבל אנו מסתכלים עליו כעל החבורה האבלית {\displaystyle \mathbb {Z} /p\mathbb {Z} =\{0,1,...p-1\}} עם חיבור מודולו p. נראה ש-\omega  הוא איזומורפיזם של חבורות: יהיו {\displaystyle \sigma ,\tau \in \operatorname {Gal} (L/K)}. אז 

{\displaystyle \omega (\sigma \tau )=(\sigma \tau )(\alpha )-\alpha =\sigma (\alpha +\omega (\tau ))-\alpha =\sigma (\alpha )+\omega (\tau )-\alpha =\omega (\sigma )+\omega (\tau )}
ולכן \omega  הומומורפיזם. תמונתו היא תת-חבורה של {\displaystyle \mathbb {F} \_{P}}, לכן טריוויאלית או כולה. אבל אם היא הייתה טריוויאלית גם ההרחבה הייתה טריוויאלית, בסתירה להנחה. כמו כן הגרעין של \omega  הוא {\displaystyle \{\sigma |\sigma (\alpha )=\alpha \}=\{\operatorname {Id} \}} לכן הוא איזומורפיזם. לכן החבורה מעגלית מסדר p כרצוי.

**מ.ש.ל.**
**Trilogy: Past Present Future** הוא אלבום מאת הזמר האמריקני פרנק סינטרה. זהו אלבום האולפן ה-60 של סינטרה וה-33 הרואה אור בחברת ההקלטות רפרייז רקורדס. האלבום ראה אור בשנת 1980.

הפקה
----

לאחר הפסקה של שש שנים, שב סינטרה מפרישה לא רשמית, להקליט אלבומים בפרויקט שאפתני. העבודה המאומצת על האלבום המשולש נתנה בסינטרה את אותותיה, סינטרה שחגג את יום הולדתו ה-64 היה מותש בסיום ההקלטות ואף מיעט להופיע באולפנים בתקופה שלפני צאת האלבום.

האלבום מורכב משלושה חלקים נפרדים, המתייחסים לתקופות שונות בחייו של סינטרה, עבר, הווה ועתיד. על כל אחד משלושת החלקים הופקד מפיק מוזיקלי אחר, מה שיצר הבדלים משמעותיים ביניהם. קולו של סינטרה היה עדיין במיטבו ומלא בחיוניות, וזאת גם לאחר ארבעה עשורים של יצירה מוזיקלית. פרשנים רבים סבורים כי החלק הראשון, העוסק בעבר הוא החלק הטוב ביותר של האלבום המשולש. החלק אותו הפיק בילי מיי, היה הפעם הראשונה מאז תחילת שנות ה-60, הקליט סינטרה בסגנון הפופ הישן, הסגנון שהתאים בצורה הטובה ביותר לכישרונו. בחלק השני העוסק בהווה, אסף המפיק המוזיקלי דון קוסטה עשרה שירים עכשוויים וביניהם שירים של, ג'ורג' האריסון, בילי ג'ואל, אלביס פרסלי, ניל דיימונד וקריס קריסטופרסון. בחלק זה הופיע גם השיר שהפך ללהיט של האלבום, "Theme From New York, New York". השיר, שבמקורו היה של לייזה מינלי, היה לאחד משיריו המוכרים ביותר של סינטרה ואחד מלהיטיו האחרונים במצעדי הפזמונים. החלק השלישי של האלבום נקרא העתיד ועליו הופקד המפיק גורדון ג'נקינס. ג'ינקינס כתב את מילות כל השירים והחלק הזה נחשב לשאפתני ביותר מבין השלושה. לדעת רוב הפרשנים, זהו החלק החלש מבין שלושת חלקי האלבום, השירים שעסקו בנושאים כמו שלום ומסעות בחלל, לא התאימו לסגנונו של סינטרה. לכך גם תרם העיבוד המוזיקלי הניסיוני של ג'ינקינס שכלל קטעים מלודיים ארוכים וקולו של סינטרה אבד בקטעים אלה.

האלבום הצליח במצעדי המכירות, בהתחשב בעובדה כי מחירו היה כמעט פי שלושה ממחיר אלבום רגיל של סינטרה והגיע עד למקום ה-17 במצעד המכירות של מגזין הבילבורד.

האלבום היה מועמד לפרס אלבום השנה, בטקס הגראמי של שנת 1981. סינטרה היה מועמד לשיר השנה בשיר, "Theme from New York, New York", ולזמר השנה.

משתתפים
-------

* פרנק סינטרה - קולות
* בילי מיי - מפיק/מעבד מוזיקלי (שירים 1–10)
* דון קוסטה - מפיק/מעבד מוזיקלי (שירים 11–20)
* גורדון ג'נקינס - מפיק/מעבד מוזיקלי (שירים 21–30)

רשימת שירים
-----------

1. The Song Is You
2. But Not for Me
3. I Had the Craziest Dream
4. It Had to Be You
5. Let's Face the Music and Dance
6. Street of Dreams
7. My Shining Hour
8. All of You
9. More Than You Know
10. They All Laughed
11. You and Me We Wanted It All
12. Just the Way You Are
13. Something
14. MacArthur Park
15. Theme from New York, New York
16. Summer Me, Winter Me
17. Song Sung Blue
18. For the Good Times
19. Love Me Tender
20. That's What God Looks Like to Me
21. What Time Does the Next Miracle Leave
22. World War None
23. The Future
24. The Future (Continued): I've Been There
25. The Future (Conclusion): Song Without Words
26. Before the Music Ends

קישורים חיצוניים
----------------

* ספוטיפיי Trilogy: Past Present Future באתר ספוטיפיי
* MusicBrainz Trilogy: Past Present Future באתר MusicBrainz
* Discogs Trilogy: Past Present Future באתר Discogs

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 08defaff-1b08-305e-98df-651640502ef3

 |
**VAZ 2106** (ברוסית: **ВАЗ-2106**) היא מכונית נוסעים סובייטית ממשפחת מכוניות "ז'יגולי" שהייתה מיוצרת במפעל אווטוואז בעיר טוליאטי במהלך השנים 1975-2006. במהלך תקופה זו בקו הייצור של המפעל בטוליאטי ובמפעלים נוספים נבנו כ-4.3 מיליון מכוניות. בשפת העם המכונית מכונה "השישייה".

רקע
---

ב-11 באוגוסט 196 נחתם הסכם בין ברית המועצות לבין חברת פיאט על הקמת מפעל לייצור מכוניות חדש. בהתאם להסכם המפעל היה צריך לייצר מכוניות על בסיס פיאט 124 עם התאמות נדרשות. המכוניות הראשונות היו מדגם VAZ 2101 ובמקביל איתם החל ייצור מכוניות מדגם משופר VAZ 2103. בשנת 1974 הוחלט שיש להתחיל בתכנון דגם חדש שיחליף את VAZ 2103. רוב השינויים בנוסף למנוע חדש התמקמו בהוזלת הדגם ושינויי ייצוב. כמו כן הוחלט להתקין במכונית החדשה מנוע חזק יותר.

ייצור סדרתי של מכוניות מדגם VAZ 2106 החל ב-21 בפברואר 1976. במהלך שנות ייצור הוכנסו מספר שינויים. השינויים כללו שינויי תצורה המכונית, שינויים במערכת בלמים ומעבר לתיבת הילוכים בעלת 5 הילוכים.

בסוף המאה ה-20 ייצור מכוניות מדגם זה עבר למפעלים נוספים - בשנת 1998 החל ייצור במפעל בעיר סיזרן, ב-2001 וחרסון (אוקראינה) ובשנת 2002 באיז'בסק. במפעל זה ייצור מכוניות מדגם VAZ 2106 נמשך עד לשנת 2006. הרכב הופיע כניידת של משטרת סנקט פטרבורג בסרט הג'יימס בונד, "גולדן איי".

במשך תקופה ארוכה (1976-1982) מכונית VAZ 2106 היה הדגם היוקרתי מייצור אווטוואז. זאת בעקבות אמינותה ונוחות תחזוקה. גם בתחילת שנות ה-2000 למכונית היה ביקוש בעקבות מחיר זול יחסית ולמרות היא כבר לא יכלה להתחרות עם מכוניות מדגמים שתוכננו בסוף המאה ה-20.

דגמים
-----

* VAZ 2106 - הדגם הבסיסי
* VAZ 21060 - דגם עם מנוע מתקדם שהיה מיוצר במפעל באיז'בסק
* VAZ 21060 - דגם עם מנוע זהה ל-VAZ 2103
* VAZ 21062 - דגם בסיסי המתואם לארצות עם תנועה בצד שמאל.
* VAZ 21063 - דגם עם מנוע משופר
* VAZ 21064 - דגם VAZ 21063 המתואם לארצות עם תנועה בצד שמאל.
* VAZ 21065 - דגם משופר שייצורו החל בשנת 1990 כלל תיבת הילוכם עם 5 הילוכים.

קישורים חיצוניים
----------------

ויקישיתוף מדיה וקבצים בנושא **VAZ 2106** בוויקישיתוף
* תיאור המכונית (אורכב 21.01.2014 בארכיון Wayback Machine)
**ארתור ארץ פון שטראוסנבורג** (בגרמנית: **Arthur Freierr Arz von Straußenburg**;‏ 16 ביוני 1857 – 1 ביוני 1935), היה ראש המטה הכללי האחרון של צבא האימפריה האוסטרו-הונגרית במלחמת העולם הראשונה.

ביוגרפיה
--------

פון שטראוסנבורג נולד בעיר סיביו בטרנסילבניה. הוא התנדב לצבא ב-1876. לאחר מכן הצטרף לצבא הקבע בדרגת האופטמן ולמד באקדמיה הצבאית בווינה בשנים 1885-1887. לאחר מכן הצטרף למטה הכללי והתקדם בדרגות כשהוא משמש בתפקידי מטה.

ב-1908 מונה למפקד חטיבת חיל הרגלים ה-61 בדרגת גנרל-מיור. הוא קיבל אות הוקרה על הצלחתו בתמרונים. בסתיו 1912 הועלה לדרגת לוטננט פילדמרשל ומונה לפקד על הדיוויזיה ה-15. ב-1912 חזר למלא תפקיד בכיר במשרד המלחמה בווינה.

בפרוץ המלחמה באוגוסט 1914 חזר לפקד על הדיוויזיה ה-15 והשתתף בהצלחה בקרבות בחזית המזרחית בגזרת גליציה נגד הצבא הרוסי. בספטמבר 1914 מונה למפקד הקורפוס ה-6 במקום סבטוזר בורוייביץ', שעבר לפקד על הארמייה השלישית. ב-1915 לחם במתקפת גורליצה-טרנוב במסגרת הארמייה הרביעית לצד הארמייה הגרמנית ה-11 בפיקודו של אוגוסט פון מקנזן וזכה לשבחים רבים מעמיתיו הגרמנים.

במערכת רומניה, פיקד פון שטראוסנבורג על הארמייה הראשונה ולצד הארמייה הגרמנית התשיעית בפיקודו של אריך פון פאלקנהיין הם הביסו את הצבא הרומני. פון שטראוסנבורג זכה לשבחים מהרמטכ"ל קונרד פון הצנדורף ומקרל הראשון, קיסר אוסטריה.

ב-1 במרץ 1917 פיטר הקיסר קרול הראשון את הרמטכ"ל קונרד פון הצנדורף ומינה את פון שטראוסנבורג במקומו.

בשיתוף עם הגרמנים ניצח פון שטראוסנבורג את האיטלקים בקרב קפורטו באוקטובר 1917, אך נכשל במתקפתו בקרב הנהר פיאווה, ביוני 1918.

פון שטראוסנבורג קיבל עליו את האחריות לכישלון בחזית איטליה וביקש להתפטר, אך הקיסר סירב לקבל את התפטרותו. בליל ה-3 בנובמבר 1918 התפטר הקיסר מתפקיד המפקד העליון של הצבא והעביר אותו לפון שטראוסנבורג, אבל זה סירב לקבלו משום שלא רצה להיות מעורב בחתימה על שביתת הנשק.

לאחר המלחמה הוא התיישב בווינה. הוא לא רצה להתיישב בטרנסילבניה שם נולד, כי היא ניתנה לרומניה אותה הביס במלחמה. ממשלת הונגריה סירבה לתת לו פנסיה והוא חי חיי דוחק והתפרנס מתרומות שקיבל. רק ב-1926 הסכימה הממשלה ההונגרית לשלם לו פנסיה בתנאי שיבוא כל פעם לקבלה בבודפשט. ב-1 ביוני 1935, בעת שהיה בבודפשט במטרה לקבל את הפנסיה שלו, לקה בהתקף לב ונפטר.

הוא נקבר בבודפשט בטקס צבאי מלא.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **ברון ארתור ארץ פון שטראוסנבורג** |

* ארתור ארץ פון שטראוסנבורג, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007321511005171
* GND: 118504592
* ISNI: 0000 0000 6317 8712
* LCCN: n81138704
* SUDOC: 229376460
* Trove: 585173
* VIAF: 27862401
* WorldCat: lccn-n81138704

 |
**ארתור ברדט פרוסט** (באנגלית: **Arthur Burdett Frost**‏;  17 בינואר 1851 – 22 ביוני 1928), היה מאייר, גרפיקאי וסופר קומיקס אמריקאי. הוא היה ידוע גם כצייר. עבודתו של פרוסט ידועה בייצוגה הדינמי של תנועה ורצף. פרוסט נחשב לאחד המאיירים הגדולים ב"תור הזהב של האיור האמריקאי ". פרוסט אייר מעל 90 ספרים והפיק מאות ציורים; בנוסף לעבודתו באיורים, הוא ידוע בזכות הדפסי סצנות צייד וירי.

ביוגרפיה
--------

פרוסט נולד ב -17 בינואר 1851 בפילדלפיה, פנסילבניה, הבכור מבין עשרה ילדים; אביו היה פרופסור לספרות. הוא הפך לליתוגרף, ובשנת 1874 התבקש על ידי חבר לאייר ספר סיפורים קצרים הומוריסטיים, "מתוך המהומה המהירה", מאת צ'ארלס הבר קלארק, שזכה להצלחה מסחרית ונמכר ביותר ממיליון עותקים.

בשנת 1876 הצטרף פרוסט למחלקת האמנות של המוציא לאור הארפר אנד ברדרס, שם עבד עם מאיירים ידועים כמו הווארד פייל, א. וו. קמבל, פרדריק רמינגטון וסי ס. ריינהרט. כשהיה שם, הוא למד מגוון רחב של טכניקות, החל מקריקטורות ועד מה שכונה מאוחר יותר ציור פוטוריאליסטי. ייתכן שעיוורון הצבעים של פרוסט עזר לשימוש מעולה שלו בגווני האפור. ב־1877 וב־1878 נסע פרוסט ללונדון ללמוד אצל כמה מהקריקטוריסטים הגדולים שם. מאוחר יותר הוא חזר לפילדלפיה ולמד אצל הציירים תומאס אייקינס ויליאם מריט צ'ייס באקדמיה לאמנויות יפות בפנסילבניה.

זמן קצר לאחר שחזר, הוא פרסם כמה סיפורים שהורכבו מציורים רציפים עם כיתובים, והיה חלוץ של התחום שיתפתח אחר כך לרצועות קומיקס וספרי קומיקס. בשנת 1884 פרסם פרוסט אנתולוגיה של עבודותיו שקידמה את המושג רישומי עצירת זמן והכילה חידושים אחרים.

חיים אישיים
-----------

פרוסט התחתן עם אמנית אחרת, המאיירת אמילי לואיז פיליפס, בשנת 1883. משנת 1906 ועד מאי 1914 התגוררו פרוסט ומשפחתו בצרפת, לשם נמשכו על ידי התנועה האימפרסיוניסטית. בשובו לארצות הברית המשיך לעבוד כמאייר ואמן קומיקס, בעיקר במגזין "לייף".

פרוסט נפטר ב־22 ביוני 1928.

הוא נקבר בבית העלמין לורל היל.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **ארתור ברדט פרוסט** בוויקישיתוף
* ארתור ברדט פרוסט, באתר אנציקלופדיה בריטניקה (באנגלית)
* כתבי ארתור ברדט פרוסט בפרויקט גוטנברג (באנגלית)

הערות שוליים
------------

1. ↑  כתבי ארתור ברדט פרוסט בפרויקט גוטנברג (באנגלית)
2. ↑  Works by A. B. Frost (illustrator), www.fadedpage.com
3. ↑  Census and other records, Jesup/Stifler Family Tree (Ancestry.com).

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007276495505171
* BnF: cb14974282d (data)
* CANTIC: a10574566
* CiNii: DA05022769
* GND: 128843683
* ISNI: 0000 0001 1038 9134
* LCCN: n79132179
* NKC: xx0097131
* NLA: 36519849
* NTA: 071743901
* RKD: 29646
* SNAC: w6kp86mk
* SUDOC: 075601818
* Trove: 1269416
* ULAN: 500003202
* VIAF: 12578824
* WorldCat: lccn-n79132179

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ארתור ברדט פרוסט"**.
**VHDL-AMS** היא נגזרת של שפת תיאור חומרה VHDL. היא כוללת תכנון אנלוגי Analog ותכנון משולב Mixed Signal המרכיבים ביחד את הסיומת AMS.
ה-VHDL-AMS נוצרה במטרה לאפשר למתכנני המעגלים המשולבים לתכנן ולשלב בלוקים אנלוגים ומעורבים בתהליך התכנון של מעגלים משולבים כדוגמת VLSI. ההרחבה של השפה לתחום האנלוגי והמשולב היא צורך של התעשייה לאפשר תכנון, אימות ויישום גם של תכנונים אנלוגיים שעד אז היה צורך בכלים גרפיים ידניים כדי לתאר את התכנון. השפה מאפשרת טיפול באותות אנלוגיים ואת מעורבות מערכות משולבות, שימוש במודולים ברמה גבוהה ותיאור התנהגותי של מערכות ורכיבים.

VHDL-AMS הוא תקן המוסכם על רוב התעשייה למידול של תכנון משולב (Mixed Signal). הוא מספק תחביר לתיאור מעגלים הרציפים בזמן ומעגלים המשתנים בשינויים (events) ולכן' הוא מתאים לתכנון מעגלים אנלוגים, ספרתיים, ומעורב אנלוגי או דיגיטלי. התקן מתאים במיוחד גם לאימות מערכות אנלוגיות מאוד מורכבות אנלוגי, מעורבות אות ותדר רדיו במעגלים משולבים.

דוגמה
-----

בקוד ב-VHDL-AMS, תכנון מורכב לכל הפחות מ"ישות" המתארת את הממשק והארכיטקטורה הכוללת של היישום בפועל. בנוסף, רוב התכנונים מייבאים את מודולי הספריות השונות. ישנם גם תכנונים הכוללים מספר ארכיטקטורות ותצורות.
תכנון פשוט לדיודה אידיאלית ב-VHDL-AMS יראה כך:

```
- (זה vhdl התגובה)

- ייבוא electrical\_system מן בדיסציפלינות הספרייה
library IEEE, disciplines;
use IEEE.math\_real.all;
use disciplines.electrical\_system.all;

- זהו גוף
entity DIODE is
 generic (iss : REAL := 1.0e-14; -- Saturation current
 af : REAL := 1.0; -- Flicker noise coefficient
 kf : REAL := 0.0); -- Flicker noise exponent
 port (terminal anode, cathode : electrical);
end entity DIODE;

architecture IDEAL of DIODE is
 quantity v across i through anode to cathode;
 constant vt : REAL := 0.0258; -- Thermal voltage at 300k
begin

 i == iss \* (exp(v/vt) - 1.0);

end architecture IDEAL;

```

ראו גם
------

* Verilog-AMS הנגזרת המקבילה ב Verilog
* ASIC
* מעגל משולב
* Verilog
* VLSI
* VHDL
* FPGA

לקריאה נוספת
------------

* Christen E. Bakalar K."VHDL-AMS-a hardware description language for analog and mixed-signal applications",Circuits and Systems II: Analog and Digital Signal Processing, IEEE Transactions on [see also Circuits and Systems II: Express Briefs, IEEE Transactions on] Volume 46, Issue 10, Oct. 1999, pp. 1263-1272
**VDMSound** היא תוכנה אשר מאפשרת הפעלת משחקי דוס במערכות NT, שנוצרה על ידי ולאד רומסקאנו. רוב משחקי הדוס אינם פועלים כראוי במערכות הפעלה אלו (למשל, צליל מקוטע או איטיות מוגזמת). התוכנה מבצעת אמולציה חלקית של דוס וחומרת צליל (בין היתר Adlib ו-MPU 401 שהוא סטנדרט General MIDI עבור דוס).

פיתוח התוכנה הופסק באמצע, ומשחקים רבים עדיין לא עובדים או עובדים לאט מדי. משחקים עם מנגינה בפורמט MIDI (הניגון נעשה בזמן אמת בעזרת סינתיסייזר) עובדים מהר יותר ממשחקים עם מנגינה מוקלטת או מבוססת דגימות (פורמט השמור בדרך כלל לאמיגה).

חלופות
------

כיום DOSBox מבצעת עבודה דומה למדי לזו של VDM Sound, ולמרות שהאמולציה בה מלאה (לא רק חומרת צליל וסביבת עבודה), היא מהירה למדי ועובדת עם מספר רב יותר של תוכנות ומשחקים. למעשה דוס בוקס מכילה בתוכה חלקי קוד הנכתבו במקור עבור VDMS. עם זאת, VDMS עלולה להיות מהירה יותר בגלל האמולציה החלקית. 

גם תוכנות כגון Vdmware / Virtual PC טובות להפעלת משחקי דוס, אך הן דורשות מספר הכנות כגון התקנת מערכת הפעלה וירטואלית שלמה על המחשב. השימוש בהן נעשה הכרחי רק כאשר המשחק הספציפי אינו עובד כלל עם התוכנות הנ"ל.

קישורים חיצוניים
----------------

* 

* אתר האינטרנט הרשמי של VDMSound
* גרסת הבטא האחרונה 2.1
* פורום התמיכה בתוכנה
מבט על הפארק מראש גורד השחקים "340 על הפארק"
**פארק המיליניום** (באנגלית: **Millennium Park**) הוא פארק בשיקגו, אילינוי שבארצות הברית. הפארק ממוקם במרכז הלופ של שיקגו, ונבנה לכבוד המילניום החדש בשנת 2000. שטח הפארק הוא כמאה אלף מ"ר, והוא למעשה חלקו הצפון-מערבי של פארק גרנט הגדול, ונמצא בסמיכות לחופי ימת מישיגן.

מבנים ומוצגים
-------------

פרק זה לוקה בחסר. אנא תרמו לוויקיפדיה והשלימו אותו. 
בפארק מוצגים מספר רב של אמנות סביבתית ומבנים שונים:

#### פביליון ג'יי פריצקר

פביליון ג'יי פריצקר הוא פביליון המשמש כקונכיית מוזיקה, כשלפניו 11,000 מקומות ישיבה (4,000 קבועים והשאר נבנים לפי הצורך). המבנה והרחבה שלפניו עוצבו על ידי פרנק גרי, ונחנכו בקונצרט של טורי איימוס ב-31 באוגוסט 2005.

הפביליון משמש כמרכז הפארק, ומהווה מוקד משיכה לאירועים מוזיקליים רבים.

#### הפסל שער העננים

 ערך מורחב – **שער העננים**  

הפסל ההודי-בריטי יהודי אניש קאפור עיצב עבור הפארק את הפסל האליפטי הנקרא "שער העננים", מפני שהוא משקף את הנוף והשמים שסביבו. עלות הקמת הפסל הייתה כ-23 מיליון דולר, כפי ארבע מהעלות המקורית.

#### מזרקת קראון

מזרקת קראון הוא אמנות סביבתית ופסל וידאו המוצב בפארק המילניום. הפסל עוצב על ידי האמן הקטלוני ג'ומה פלנזה, ונחנך ביולי 2004. הפסל מורכב מבריכת השתקפות העשויה מאבן גרניט שחורה, הממוקמת בין שני לבנות זכוכית בגובה 15.2 מטר, שעליהם מוקרנים קטעי וידאו באמצעות מסכי LED.

תיירות ואירועים
---------------

בפארק מבקרים מדי שנה כ-4 מיליון תיירים, והוא מהווה אחד ממוקדי התיירות הגדולים של העיר. בפארק מתקיים מדי שנה, בין החודשים יוני-אוגוסט בכל יום רביעי-ראשון, פסטיבל המוזיקה פארק גרנט, המשתמש בפביליון ג'יי פריצקר כמרכזו.

ביקורות
-------

למרות שהפארק נבנה לכבוד המילניום החדש, הוא נחנך בפועל רק בשנת 2004, ארבע שנים אחר המועד המתוכנן. גם עלות הקמת הפארק, הייתה גבוהה בהרבה מהמתוכנן. בתחילה הוערכה עלות ההקמה בכ-30 מיליון דולר. בפועל, התקציב הכולל של הקמת הפארק היה למעלה מ-500 מיליון דולרים.

קישורים חיצוניים
----------------

ויקישיתוף מדיה וקבצים בנושא **פארק המילניום** בוויקישיתוף
* 

* אתר האינטרנט הרשמי של פארק המילניום (באנגלית)
* פארק המילניום, ברשת החברתית פייסבוק

* פארק המילניום, ברשת החברתית טוויטר

* פארק המילניום, ברשת החברתית אינסטגרם

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007532825005171
* GND: 7558998-9
* LCCN: sh2005007997
* MusicBrainz: c8aec27c-210e-41c3-b9e5-c9071179b17c
* VIAF: 141153542
* WorldCat: viaf-141153542

 |
**Ready or not** הוא שיר של הזמרת ברידג'יט מנדלר מתוך אלבומה **...Hello My Name Is** משנת 2012.

מנדלר שרה את השיר ב-3 באוגוסט 2012 והשיר היה זמין להורדה כבר מ-7 באוגוסט 2012.

השיר נכתב בידי מנדלר, עמנואל "אמן" קיריאקו ואוון "קיד" בוגארט. השיר הפך ללהיט בצפון אמריקה, ששם הוא מספר 49 בבילבורד הוט 100 ומספר 43 בקנדה. שיר זה היה בין ארבעים השירים האהודים ביותר בשתים עשרה מדינות ובין עשרת הגדולים בבלגיה, ברומניה ובבריטניה.

הקליפ בוים על ידי פיליפ אנדלמן וצולם בלוס אנג'לס. הקליפ הופיע בערוץ דיסני ב-10 באוגוסט 2012. נכון לאפריל 2020 הקליפ הגיע ל-192 מיליון צפיות ביוטיוב.

כתיבה ולחן
----------

בראיון שבו התראיינה ברידג'ט מנדלר עם עולם הילדים לגבי תוכן השיר, היא אמרה: "זה שיר כייפי על נערה שמרגישה שהיא הייתה פרח קיר כל חייה והיא רוצה לקחת אחריות ולצאת לאנשהוא. היה בזה אלמנט רומנטי שהליכה אל בחור עדיפה על פני לחכות שהעולם יגיע אליה. כתבתי את זה עם כמה כותבים נהדרים ומפיקים. כתבנו את רוב השירים באלבום ביחד. כתבתי שירים מאז גיל שש ואני התרגשתי סוף סוף לחלוק את השירים שלי עם העולם. אני רציתי לכתוב משהו שהוא העצים את הבנות. החשבתי את עצמי לנערה שיושבת על שפת המדרכה ומחכה שהעולם ישים לב אליה".

קישורים חיצוניים
----------------

* מידע על היצירה "Ready or Not" באתר מיוזיק בריינז
* מידע על הסינגל "Ready or Not" באתר מיוזיק בריינז
* סרטון השיר "Ready or Not" באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 1e314787-70b7-4eda-aa5d-017dad88f99a
* MusicBrainz work: b63e6a6e-8fc8-4137-b56d-d2075fc4da84

 |
**קרייג ס. פולר** (באנגלית:  **Craig S. Faller**) הוא קצין בדימוס בדרגת אדמירל בצי ארצות הברית. שירת כמפקד פיקוד דרום של ארצות הברית.

ביוגרפיה
--------

פולר נולד בפיירבורג שבפנסילבניה, בנם של הנרי ואודרי. ב-1983 סיים תואר ראשון בהנדסת מכונות מהאקדמיה הימית של ארצות הברית והתגייס לצי ארצות הברית. ב-1990 סיים תואר שני בבית הספר של הצי ללימודים מתקדמים.

פולר שירת כקצין מערכות חשמל וכור הנעה בסיירת הגרעינית "USS South Carolina", שימש קצין מבצעים במשחתת "USS Peterson", שירת בנושאת המטוסים "אנטרפרייז (CVN-65)" ושימש סגן מפקד המשחתת "USS John Hancock".

הוא פיקד על משחתת מסדרת ארלי ברק "USS Stethem", שבאפריל 2000 נשלחה לאזור המפרץ הפרסי והשתתפה באכיפת הסנקציות על עיראק. בדצמבר 2004 מונה פולר למפקד סיירת הטילים המונחים "USS Shiloh" ושירת בתפקיד עד מרץ 2006. בתקופת פיקודו סייעה הסיירת לנפגעי הצונאמי באינדונזיה. בהמשך שירותו פיקד על כוח התקיפה 3 בראשות נושאת המטוסים "ג'ון סטניס" והוביל אותו במהלך מלחמת עיראק ומבצע חירות מתמשכת באפגניסטן. כמפקד הכוח היה נתון בחקירה של המפקח הכללי של הצי על הפרת כללי האתיקה בכך שקיבל שדרוג לחדרים בבית מלון, החקירה מצאה שאכן חרג מכללי ההתנהגות הנאותה אך מצאה כי לא ניצל השדרוג לטובתו האישית, אלא הציע את החדרים הנוספים שקיבל לפקודיו. ב-2012 מונה לראש אגף מבצעים בפיקוד מרכז של ארצות הברית. בתפקידי מטה נוספים שימש מפקד פיקוד הגיוס של הצי, מזכיר צבאי לסנטור טד קנדי ועוזרם של מפקד פיקוד האוקיינוס השקט של ארצות הברית ומפקד פיקוד מרכז, ג'ים מאטיס. בתחילת 2017 מונה לעוזרו של מזכיר ההגנה מאטיס.

בנובמבר 2018 הועלה לדרגת אדמירל ומונה למפקד פיקוד דרום של ארצות הברית במקום קורט טיד. הוא כיהן בתפקיד עד אוקטובר 2021.

קישורים חיצוניים
----------------

ויקישיתוף מדיה וקבצים בנושא **קרייג פולר** בוויקישיתוף
* ביוגרפיה באתר הצי

הערות שוליים
------------

1. ↑  David B. Larter, Report: 2-star improperly accepted hotel suite. **NavyTimes**, April 10, 2015
**באטרפילד 8** (באנגלית: **BUtterfield 8**) הוא סרט דרמה אמריקאי משנת 1960 המבוסס על רומן בשם זה מאת ג'ון או'הרה.

אליזבת טיילור משחקת בתפקיד הראשי לצידם של לורנס הארווי ואדי פישר שהיה בתקופה זו בעלה הרביעי.

טיילור זכתה עבור תפקידה בסרט זה בפרס אוסקר לשחקנית הטובה ביותר והייתה מועמדת לפרס גלובוס הזהב לשחקנית הטובה ביותר - סרט דרמה. כעבור שש שנים קבלה פרס אוסקר נוסף עבור משחקה בסרט מי מפחד מווירג'יניה וולף?. הסרט היה מועמד לפרס אוסקר לצילום הטוב ביותר.

שם הספר והסרט נובע משיטת מרכזיות הטלפון שהייתה בארצות הברית וקנדה עד 1970. BU מסמל 28 במרכזיה ששרתה את מנהטן ואפר איסט סייד ובאטרפילד 8 זו הקידומת 288 של מספר טלפון בעל סה"כ 7 ספרות.

יוצרי הסרט בקשו לשנות את השם של הסרט ל-גלוריה, כשם גיבורת הסרט. בחלק מהמדינות הוא נקרא באטרפילד 8 ובחלק (כולל בישראל), הוא נקרא גלוריה.

תקציר העלילה
------------

גלוריה וואנדורס (אליזבת טיילור) מתפרנסת כנערת ליווי. היא נמצאת לאחרונה בקשר עם וסטון ליגט (לורנס הארווי), עורך דין עשיר ומקווה שאתו תוכל להפסיק את חייה ההוללים. היא נפגעת מכך כשהיא קמה בבוקר בדירתו ומוצאת שהשאיר לה כסף. היא כותבת בשפתון על הראי: "לא למכירה", משאירה את הכסף, לוקחת פרוות מינק ונוסעת לחברה סטיב קרפנטר (אדי פישר) בגריניץ' וילג'. סטיב הוא חבר ילדות של גלוריה והאדם היחיד איתו היא מוכנה לדבר בפתיחות.

ליגט נשוי לאמילי (דינה מריל), עובד בחברה ששייכת למשפחתה אך אינו מרוצה מחייו ומאשתו. כשהוא חוזר לדירתו ומוצא את הכסף שהשאירה לו גלוריה הוא כועס ולאחר שהוא מוצא אותה בבר הם מתפייסים, מבלים במוטל המנוהל על ידי שחקנית וודוויל לשעבר בשם "הפי" (קיי מדפורד). הוא מספר לה כי הוא נשוי ולוקח אותה לבית הולדתו ולשייט.

לאחר חמישה ימים חוזרת גלוריה לאמה המודאגת (מילדרד דאנוק) ולאחר מריבה היא מגלה לה לראשונה כי היא אינה דוגמנית אלא נערת ליווי ואמה סוטרת לה.

בינתיים מגלה אמילי כי פרוות המינק שלה חסרה ורוצה להתקשר למשטרה אך ליגט מונע ממנה. הוא מתחיל לחפש את גלוריה בברים ומיד מתגלה לו שהיא למעשה נערת ליווי וכל באי הברים מברכים אותו על הצטרפותו ל"אחוות מאהבי גלוריה".

כשהוא מוצא לבסוף את גלוריה הוא שתוי וכועס ומכנה אותה בשמות גנאי, מתפרע ומחליף מהלומות בבר. גלוריה מחזירה אותו לביתו ורוצה לתת לו בחזרה את פרוות המינק אבל הוא זורק לה אותו בחזרה וצועק שהפרווה "מזוהמת". אשתו אמילי מתבוננת במריבה מחלון הדירה. ליגט מודיע לאמילי כי ברצונו להתגרש.

גלוריה ההמומה נוסעת לסטיב ובפעם הראשונה מגלה לו כי התנהגותה נובעת מכך שבגיל 13 נאנסה פעמים רבות על ידי ידיד של אמה האלמנה וכי למעשה נהנתה מזה כי הוא העניק לה חיבה ואהבה.

היא חוזרת לאמה ואומרת כי היא נוסעת לבוסטון להתחיל שם חיים חדשים.

ליגט מחפש את גלוריה ולבסוף פוגש את גלוריה בבר, מתנצל ומשכנע אותה לבוא איתו למוטל של "הפי". היא משתכנעת בחוסר רצון אבל כשהם מגיעים והוא יוצא מהמכונית היא משנה את דעתה ומריצה את מכוניתה במהירות כשליגט נוסע אחריה. כשהיא מבחינה שהוא רודף אחריה היא מגבירה את המהירות, מתנגשת במחסום דרכים ונהרגת.

קישורים חיצוניים
----------------

ויקישיתוף מדיה וקבצים בנושא **באטרפילד 8** בוויקישיתוף

* "באטרפילד 8", במסד הנתונים הקולנועיים IMDb (באנגלית)
* "באטרפילד 8", באתר נטפליקס
* "באטרפילד 8", באתר AllMovie (באנגלית)
* "באטרפילד 8", באתר Rotten Tomatoes (באנגלית)
* "באטרפילד 8", באתר אידיבי
* "באטרפילד 8", במסד הנתונים הקולנועיים KinoPoisk (ברוסית)
* קדימון לסרט באטרפילד 8, באתר יוטיוב
* אליזבת טיילור מקבלת פרס אוסקר על משחקה ב"באטרפילד 8", באתר יוטיוב
**דבר שאינו מסוים** הוא מונח תלמודי המתאר דבר שאין לו שום הגדרה ברורה כגון כמות או סימן מיוחד.

דיניו
-----

### קניין

בדיני קניין, במקרה שאדם אמר "כל קרקעותי אני מוכר לך חוץ מקצת מהם" בלי לפרש חוץ ממה, או "אני מוכר לך קרקע מקרקעותי", ולא פירש איזה מהם. בשולחן ערוך נפסק שהמקנה לחברו דבר שאינו מסוים, ואין מינו ידוע - לא קנה. עם זאת כשעשו קניין סודר בבית דין חשוב מועיל ככל אסמכתא.

השולחן ערוך מביא מקרה שקניין כזה מועיל "אם אמר לו: חלק כך וכך בשדה פלונית, הואיל וסיים השדה, אף על פי שלא סיים החלק, נוטל אותו חלק מהפחות שבאותה שדה", כיוון שהמוכר יכול להקצות את הקרקע הפחותה כרצונו והמוציא מחברו עליו הראיה.

### שבועה

לגבי שבועה מבואר בתלמוד שבמקרה ש"אמר לו בית מלא מסרתי לך, וכיס מלא מסרתי לך, וזה אומר מה שהנחת אתה נוטל". הדין הוא שלא נשבעים על דבר שאינו מסוים במידה, במשקל ובמנין. המכילתא לומד דין זה מ"כֶּסֶף אוֹ כֵלִים" מה כסף שדרכו להימנות, אף כלים שדרכם להימנות, להוציא דבר שאינו מסוים שאי אפשר למנותו. התוספות לומד דין זה מ"כי הוא זה", דווקא מסוים.

### תשלומי כפל

נידון דבר שאינו מסוים לגבי תשלומי כפל בגנבה הוא לפי רש"י דבר שאין לנגנב סימן בו, לעומתו לדעת התוספות הפרוש הוא שהנגנב טען טענה לא ברורה כגון "בית מלא מסרתי לך" ולא ברור מה הכיל הבית, לדעת הרשב"א מדובר על דבר שאינו שלם. התלמוד בבלי במסכת בבא קמא ממעט מ"שַׂלְמָה" דבר שאינו מסוים, שעליו לא משלמים תשלומי כפל. הרמב"ם השמיט דין זה, כיוון שלשיטתו "שַׂלְמָה" נצרכת לגופה, שגם גונב שלמה חייב בכפל.

קישורים חיצוניים
----------------

* הערך "דבר שאינו מסוים", במיקרופדיה תלמודית, באתר ויקישיבה

הערות שוליים
------------

1. ↑  שולחן ערוך, חושן משפט, סימן ר"ט
2. ↑  ש"ך חושן משפט רג ו, רט ג. נתיבות המשפט רט ג. ערוך השלחן רט ב
3. ↑  תלמוד בבלי, מסכת שבועות, דף מ"ג, עמוד א'. שולחן ערוך, חושן משפט, סימן פ"ח, סעיפים כ"ג-כ"ד
4. ↑  משפטים מסכת נזיקין טו
5. ↑  תוספות על תלמוד בבלי, מסכת בבא קמא, דף ס"ג, עמוד א' דיבור המתחיל "דבר"
6. ↑  רשב"א על תלמוד בבלי, מסכת בבא קמא, דף ס"ג, עמוד א'
7. ↑  תלמוד בבלי, מסכת בבא קמא, דף ס"ג
8. ↑  משנה תורה לרמב"ם, ספר נזקים,  הלכות גניבה, פרק ב', הלכה ב'
באלגברה מופשטת, **קריטריון קרטן** הוא קריטריון להיותה של אלגברת לי פתירה. ממנו נובע תנאי הכרחי ומספיק להיות של אלגברת לי פשוטה למחצה, בעזרת תבנית קילינג.

ניסוח
-----

תהי L תת-אלגברת לי של אלגברת האנדומורפיזמים {\displaystyle gl(V)} של מרחב וקטורי V מממד סופי, מעל שדה סגור אלגברית ממאפיין אפס. אז L פתירה אם ורק אם
{\displaystyle \forall x\in L,y\in [L,L]:\operatorname {Tr} (xy)=0}.

הוכחה
-----

קודם נניח כי L פתירה. משפט לי קובע כי אם {\displaystyle L\subseteq gl(V)} פתירה אז ניתן להציג כל איבר בה כמטריצה משולשית עליונה. מסקנה נוספת ממשפט לי קובעת כי אם L פתירה אז {\displaystyle [L,L]} נילפוטנטית, ומשפט אנגל קובע כי כל איבר של אלגברת לי נילפוטנטית ניתן להציג כמטריצה משולשית עליונה ממש (עם אפסים באלכסון). לכן, מכפלה של איבר מ-{\displaystyle [L,L]} באיבר מ-L ייתן מטריצה משולשית עליונה ממש, והעקבה שלה היא אפס, כדרוש.

כדי להוכיח את הכיוון השני, יש להיעזר בלמה:

*למה*: יהיו {\displaystyle A\subseteq B\subseteq gl(V)}, ונביט ב-{\displaystyle M=\{x\in gl(V):[x,B]\subseteq A\}}. לכל {\displaystyle x\in M}, אם מתקיים {\displaystyle \forall y\in M,\operatorname {Tr} (xy)=0}, אז x נילפטונט.

(הוכחה ללמה ראו בקריאה נוספת).

כדי להוכיח את הקריטריון, כלומר כדי להוכיח ש-L פתירה, מספיק להוכיח כי {\displaystyle [L,L]} נילפטונתית (כי אז היא גם פתירה ואז גם L פתירה). לפי משפט אנגל מספיק להוכיח כי כל איבר ב-{\displaystyle [L,L]} נילפוטנט. כדי לעשות זאת, נשתמש בלמה עם {\displaystyle A=[L,L]\subseteq B=L}. כאן {\displaystyle M=\{x\in gl(V):[x,L]\subseteq [L,L]\}}, ומתקיים {\displaystyle [L,L]\subseteq L\subseteq M}. כדי להסיק מהלמה שכל איברי {\displaystyle [L,L]} נילפוטנט, מספיק להוכיח כי
{\displaystyle \forall [x,y]\in [L,L],z\in M:\operatorname {Tr} ([x,y]z)=0}. אכן מתקיים {\displaystyle \operatorname {Tr} ([x,y]z)=\operatorname {Tr} (x[y,z])=0} - המעבר האחרון נכון כי לפי ההנחה ש-z ב-M ולכן {\displaystyle [y,z]\in [L,L]}, ולכן אפשר להשתמש בנתון.

מסקנה לכל אלגברת לי
-------------------

קריטריון קרטן כפי שנוסח לעיל נכון רק לתת אלגברות של אלגברת האנדומורפיזמים (אחרת אין משמעות לעקבה של האיברים). ההכללה הטבעית היא:

**מסקנה**: תהי L כל אלגברת לי, כך ש-{\displaystyle \forall x\in L,y\in [L,L]:\operatorname {Tr} (ad(x)ad(y))=0}, כאשר {\displaystyle \operatorname {ad} } הוא ההצגה הצמודה. אז L פתירה.

*הוכחה*: נפעיל את קריטריון קרטן עבור{\displaystyle \operatorname {ad} (L)=\{\operatorname {ad} x:x\in L\}}, ונקבל כי {\displaystyle \operatorname {ad} (L)} פתירה. לפי משפט האיזומורפיזם הראשון עבור ההעתקה {\displaystyle \operatorname {ad} :L\rightarrow \operatorname {gl} (V)} נקבל כי {\displaystyle L/Z(L)\cong ad(L)} פתירה (כאשר {\displaystyle \operatorname {Z} (L)} הוא המרכז של L); אבל {\displaystyle \operatorname {Z} (L)} אבלית ולכן פתירה, ולכן גם L פתירה כדרוש.

ראו גם
------

* אלגברת לי פתירה
* משפט אנגל
* משפט לי

לקריאה נוספת
------------

* Introduction to Lie Algebras and Representation Theory, James Humphreys, 19-20
טקס ההסלנה נערך לכבוד הטיסה הראשונה של חברת התעופה ריינאייר בנמל תעופה של רייקה בשנת 2011
ספינת כיבוי אש עורכת טקס ההסלנה לכבוד ספינת צי ארצות הברית USS Vandegrift ליד גשר הפלדה בנמל פורטלנד, מדינת אורגון
**טקס הסלנה (התזת סילוני מים)** הוא טקס הצדעה והוקרה מסורתי המציין אירוע משמעותי בתעופה או בצי וחיל ים.

בתעופה, הטקס מתבצע כאשר מטוס מתקדם על הקרקע תחת סילוני מים המותזים עליו מאחת או כמה כבאיות תעופיות.

בשדה תעופה, בדרך כלל מספר זוגי של כבאיות נעמדות במאונך לציר תנועת המטוס, בצדי מסלול הסעה או בצדי רחבת חנית מטוסים וסילוני מים מיצרים שורת קשתות מעל המטוס. נוצר דמיון סמלי לטקס חתונה תחת קשת הנישואין או קשת חרבות (בחתונות אנשי צבא).

מקובל לציין בטקס ההסלנה את הטיסה הראשונה (השקת קו טיסה חדש) או האחרונה של חברת תעופה מסוימת בנמל תעופה בו מתקיים הטקס, או הטיסה הראשונה או האחרונה של דגם מסוים של המטוס, או יציאה לגמלאות של קברניט הראשי או פקח טיסה ראשי ואירועים אחרים.

את טיסתו האחרונה של קונקורד מנמל התעופה הבינלאומי ג'ון פ. קנדי ציינו בטקס ההסלנה כאשר סילוני מים נצבעו בצבעי כחול, לבן ואדום.

לאחר ניצחונו של דונלד טראמפ בבחירות לנשיאות ארצות הברית 2016, נערך טקס ההסלנה בנמל התעופה לה גוארדיה לכבוד טיסתו הראשונה בתור נשיא ארצות הברית במטוס אייר פורס 1.

בצי, ברוב המקרים, את התזת סילוני מים מבצעים מספינת כיבוי אש. הטקס נערך לכבוד ביקור ראשון או אחרון של רב-חובל הספינה או פרישתו, או הפלגה הראשונה או אחרונה של הספינה, ביקור של ספינת מלחמה בנמל ואירועים חשובים אחרים.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **טקס הסלנה בצי ובחיל ים** |

ויקישיתוף מדיה וקבצים בנושא **טקס הסלנה בתעופה** בוויקישיתוף
* הקו החדש של האינאן איירליינס לשנזן שבסין הושק הבוקר, אתר IAS
* מטוס האיירבס ("שייקה אופיר") החדש של ארקיע נוחת באילת ומתקבל בטקס הסלנה, סרטון באתר יוטיוב
* מטוס אל על "ירושלים של זהב" נחת בישראל, באתר וואלה!‏, 19 בספטמבר 2019
חלוקת העולם לחמשת אזורי הרישום
**רשם אינטרנט אזורי** (באנגלית: **Regional Internet registry**) הוא מוסד האחראי על הקצאת מספרי אינטרנט באזור בעולם.

המספרים הארגונים מקצים הם כתובות IP עבור IPv4 ו-IPv6 וכתובות מערכת אוטונומית עבור ניתוב BGP.

ישנם חמישה ארגוני רישום אזורי פעילים:

* American Registry for Internet Numbers - **ARIN** - צפון אמריקה וחלק מאזור הים הקריבי
* **RIPE Network Coordination Centre** - אירופה, המזרח התיכון ומרכז אסיה
* Asia-Pacific Network Information Centre - **APNIC** - אסיה ואזור האוקיינוס השקט
* Latin American and Caribbean Internet Address Registry - **LACNIC** - אמריקה הלטינית וחלקים ואזור הים הקריבי
* African Network Information Centre - **AfriNic** - אפריקה

חמשת הרשמים מאוגדים ב"ארגון משאבים מספריים" (Number Resource Organization).

רשמי האינטרנט האזוריים נוצרו כדי לחזק את הנייטרליות של רשת האינטרנט ולאפשר לכל אזור בעולם לקבוע את המדיניות שלו בנוגע להקצאת כתובות.

הרשות למספרים מוקצים באינטרנט (Internet Assigned Numbers Authority, IANA) ו-ICANN מאצילים סמכויות לרשמי אינטרנט אזוריים, ואלה, בתורם פועלים בתיאום עם ספקי אינטרנט במדינות השונות.

קישורים חיצוניים
----------------

* American Registry for Internet Numbers
* RIPE Network Coordination Centre
* Asia-Pacific Network Information Centre
* Latin American and Caribbean Internet Address Registry
* African Network Information Centre
* Number Resource Organization
**אצטדיון סטנלי פארק** (באנגלית: **Stanley Park Stadium**) הוא שמו של אצטדיון כדורגל בן כ-61,000 מקומות ישיבה שתוכנן להיבנות בסטנלי פארק שבליברפול עבור מועדון הכדורגל המקומי, ליברפול.

היסטוריה
--------

התוכניות להקמת האצטדיון הוצעו לראשונה בחודש מאי 2002 על ידי ליברפול, שביקשה להחליף את אצטדיון אנפילד הקיים. בהצעה הראשונית עמדה התכולה המתוכננת על 55,000 מושבים, אך שונתה מאוחר יותר ל-60-61,000. המועדון הודיע לראשונה על כוונותיו לבניית אצטדיון חדש כשנה וחצי מוקדם יותר. הרעיון המקורי היה בניית אצטדיון בעל 70,000 מושבים בעלות של כ-200 מיליון לירות שטרלינג, שבנייתו תושלם לקראת עונת 2004-05.

המועצה המקומית העלתה רעיון לבניית אצטדיון משותף עם היריבה העירונית אברטון, אך זה נפסל בשל אי הסכמה של שני מחנות האוהדים למהלך. השם סטנלי פארק הוצע כשם לאצטדיון המשותף, אך ליברפול ככל הנראה העדיפה לקרוא לאצטדיון אנפילד, כשם האצטדיון הקודם.

התוכניות שאושרו לראשונה בחודש פברואר 2005, הועברו לאישור מועצת העיר ליברפול בשנית לאחר כשנה, כדי להבטיח כי תוכניות האצטדיון המוצעת עומדת בדרישות הבנייה החדשות. ב-11 באפריל 2006 דווח כי התוכניות אושרו ללא שינויים. ב-8 בספטמבר 2006 קיבל המועדון אור ירוק ממועצת העיר לבניית האצטדיון. המועדון ככל הנראה יחפש משקיעים חדשים למימון הפרויקט, שעלות השלב הראשון בו מוערכת ב-215 מיליון לירות שטרלינג. בניית האצטדיון אמורה הייתה להתחיל באביב 2007, אך נדחתה עקב קשיים כלכליים.

באוקטובר 2012 הוחלט במועדון לזנוח את התוכניות להקמת האצטדיון, ולקדם את שיפוצו והרחבתו של אצטדיון אנפילד. בספטמבר 2014 פורסם כי מועצת העיר אישרה את הרחבתו של אצטדיון אנפילד ל-58,800 מקומות.

קישורים חיצוניים
----------------

* האצטדיון החדש, הקופ הישראלי
* איזי עין דור, לליברפול יהיה איצטדיון חדש עד 2010, באתר ynet, 25 ביולי 2007
**אצטדיון מקסימיר** הוא אצטדיון כדורגל הממוקם בשכונת מקסימיר בזאגרב, בירת קרואטיה. האצטדיון משמש כמגרשן הביתי של קבוצות דינמו זאגרב ולוקומוטיבה זאגרב. כמו כן, משמש האצטדיון את נבחרת קרואטיה בחלק ממשחקיה הביתיים. האצטדיון נחנך בשנת 1912 והורחב בשנת 1997. האצטדיון מונה כ־35,120 מקומות ישיבה דבר ההופך אותו לאצטדיון הגדול בקרואטיה.

היסטוריה
--------

האצטדיון נחנך ב-5 במאי 1912. ב-26 במאי 1941, נציג של הממשלה הפשיסטית דאז של קרואטיה, ריכז סטודנטים צעירים יהודים וסרבים באצטדיון, וציווה על היהודים להיות מופרדים בצורה מוחלטת מהקרואטים. הסטודנטים לא צייתו, ושרפו כליל את האצטדיון לאחר כחודש. ב-1977 צולם סרט באצטדיון ששיחזר את האירועים.

האצטדיון אירח את משחק חצי גמר יורו 1976 בין נבחרת הולנד לנבחרת צ'כוסולובקיה, וכן את המשחק על המקום השלישי בין נבחרת הולנד לנבחרת יוגוסלביה.

ב-1997 נבנה מחדש היציע הצפוני של האצטדיון, דבר שהגדיל את קיבולת האצטדיון ל-35,120 מקומות ישיבה, והפך אותו לגדול ביותר בקרואטיה. עד אז האצטדיון בספליט שמכיל 35,000 נחשב לגדול במדינה.

מאז שנת 1992, החזיקה נבחרת קרואטיה שיא של 30 משחקים ללא הפסד באצטדיון זה, רצף נקטע ב-10 בספטמבר 2008 עם הפסדה של הנבחרת לנבחרת אנגליה.

מופעי מוזיקה
------------

באצטדיון הופיעו אמנים רבים דוגמת U2, דייוויד בואי, ביילו דוגמה, בון ג'ובי ומדונה.

קישורים חיצוניים
----------------

ויקישיתוף מדיה וקבצים בנושא **אצטדיון מקסימיר** בוויקישיתוף
* אצטדיון מקסימיר(הקישור אינו פעיל) באתר דינמו זגרב

הערות שוליים
------------

1. 1 2 3  אתר האצטדיון
**קשת בוסמנית** או **קשת בושמנית** (שם מדעי: ***Melanotaenia boesemani***) הוא מין דג ממשפחת קשתיתיים החי במים מתוקים.

דג זה הוא מין אנדמי לאגמי איימארו ויובליהם באזור ההררי של חצי האי "ראש הציפור" שבמערב פפואה, אינדונזיה.

הדג התגלה לראשונה בשנת 1980 על ידי ג.ר. אלן ונ.ג'. קרוס. למין קשת זה, ניתן השם בוסמנית על שם האיכיולוג ההולנדי שאסף פרטים ממין זה, מארינוס בוסמן (Marinus Boeseman).

מראה
----

חלקו הקדמי העליון של הדג בצבע כחול כהה ובטנו כסופה. חלקו האחורי צבוע בכתום עד אדום. הניגודיות בצבעו של דג הקשת גרמה לו להיות אהוד ופופולרי בקרב מגדלי דגי נוי.

כמו ברוב דגי הקשת, כהות או בהירות צבעי הדג עשויה להוות סימן למצב רוחו או לבריאותו כאשר צבעים כהים ועזים יותר מראים על דג שמח ובריא יותר.

אורכו של דג בוגר הוא 7–12 ס"מ. בצעירותו, צורת הדג מוארכת אך כשמתבגר גבו ובטנו מתעגלים כך שחלקו העליון והתחתון מקבלים צורת קשת.

#### הבחנה בין המינים

הזכרים גדולים יותר מהנקבות, באורך ובגובה. כמו כן, צבע הזכרים חזק יותר משל הנקבות וסנפיריהם ארוכים יותר במידה מסוימת.

בשבי
----

### תנאים נדרשים

* טמפרטורה: 22–28°C.
* חומציות: 6.0–8.0.
* קשיות: 4–14.
* מיכל בנפח של כ-200 ליטר.

### התנהגות

הקשת הבוסמנית היא דג חברתי ופעיל מאוד באקווריום, לכן מגדלים מנוסים נוהגים לגדלו בלהקה של לפחות 5 פרטים. לדג זה מזג שקט וחברותי ולכן יעדיף שותפים שקטים וחברותיים. יבלע דגים ורכיכות המסוגלים להיכנס לפיו. הקשת הבוסמנית רגילה לשחיה במרחבים ולכן מחסור במרחב פתוח עלול לגרום לה לנזק.

### תזונה

הקשת הבוסמנית היא אוכלת כל, עם זאת תעדיף בעיקר מזון בשרי.

### רבייה

הנקבה מטילה את הביצים אך לא משגיחה עליהן לאחר ההטלה. לאחר 8–11 ימים הביצים יבקעו ולאחר כשנה יגיעו לבגרות מינית.

קישורים חיצוניים
----------------

ויקישיתוף מדיה וקבצים בנושא **קשת בוסמנית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* FB
* ADW
* ARKive
* ITIS
* NCBI
* GBIF
 |

* קשת בוסמנית, באתר אקווריום
* קשת בוסמנית, באתר אקווה, האתר הישראלי לדגי נוי

הערות שוליים
------------

1. ↑  קשת בוסמנית באתר הרשימה האדומה של IUCN
2. ↑  קשת בוסמנית, באתר מגזין אקווה לדגי נוי
3. ↑  Fitriyatus Shoimah, Sri Hastuti, Tristiana Yuniarti, EFEKTIVITAS PERENDAMAN INDUK IKAN RAINBOW BOESEMANI (MELANOTAENIA BOESEMANI) DALAM MEDIA PEMIJAHAN YANG MENGANDUNG EKSTRAK TEPUNG TESTIS SAPI TERHADAP JANTANISASI BENIH, **Sains Akuakultur Tropis** 4, 2020-10-01, עמ' 98–108 doi: 10.14710/sat.v4i2.4565
פרסיוול לוול צופה דרך טלסקופ קלרק בנוגה, 1914
**מצפה לוול** (באנגלית: **Lowell Observatory**) הוא מצפה כוכבים בפלגסטף שבאריזונה. מצפה לוול הוקם ב-1894, ובכך הוא מהווה את אחד המצפים הוותיקים בארצות הברית, וב-1965 הוכרז כאתר היסטורי לאומי (National Historic Landmark).

ב-2011 צוין המצפה על ידי המגזין טיים כאחד מ-100 המקומות החשובים בעולם.

היסטוריה
--------

המצפה הוקם בידי האסטרונום פרסיוול לוול ב-1894. בשנת 1896 הוצב במצפה טלסקופ בקוטר של 61 ס"מ שבנה אלבן קלרק. הטלסקופ נבנה בבוסטון, בעלות של 20,000 דולר, והועבר ברכבת לפלאגסטאף. המצפה נוהל במשך תקופה מסוימת בידי בן-דודו השלישי של פרסיוול לוול, גאי לוול (Guy Lowell), ממשפחת לוול הידועה שמקורה בבוסטון. לאחר גאי היה ממונה על המצפה במשך 40 שנה רוג'ר פטנאם, אחיינו של פרסיוול, ואחריו התמנה בנו ויליאם לוול פטנאם השלישי (William Lowell Putnam III).

פעילות
------

הטלסקופ המקורי של המצפה, שבנה קלרק, נמצא עדיין במצפה כיום ומשמש כמוצג חינוכי לציבור המבקרים, אך אינו מהווה כלי מחקר. המצפה מארח כ-85,000 מבקרים בשנה, ומקיים סיורים שבהם המבקרים יכולים לצפות בגרמי השמים דרך הטלסקופ של קלרק וטלסקופים אחרים.

המצפה מפעיל כמה טלסקופים, בשני מיקומים בפלאגסטאף. הבניין הראשי, שנמצא במארס היל (Mars Hill), מערבית לאזור העסקים של פלאגסטאף, כולל את טלסקופ קלרק המקורי, וכן את הטלסקופ ששימש ב-1930 את קלייד טומבו לגילוי הכוכב פלוטו. טלסקופ זה הוא באורך 33 ס"מ.

המתחם השני של המצפה הוא תחנת אנדרסון מסה (Anderson Mesa), שהוקמה ב-1959, 20 ק"מ דרומית-מזרחית למתחם במארס היל. בתחנה מצויים ארבעה טלסקופים המשמשים למחקר, לרבות טלסקופ פרקינס בן 1.8 המטרים (המופעל בשותפות עם אוניברסיטת בוסטון) וטלסקופ ג'ון ס. הול בן 1.1 המטרים.

מצפה לוול משתתף, יחד עם מצפה הצי האמריקאי ומעבדות המחקר של הצי, בהפעלת האינטרפרומטר (מד ההתאבכות) האופטי המדויק של הצי (Navy Precision Optical Interferometer) שנמצא במתחם. המצפה מחזיק גם בטלסקופי מחקר קטנים יותר באתר ההיסטורי שבמארס היל וכן באוסטרליה ובצ'ילה.

ב-2012 הסתיימה הקמתו של טלסקופ ערוץ דיסקברי באורך 4.28 מטר, שנבנה בידי מצפה לוול ביער הלאומי קוקונינו (Coconino) שבאריזונה, בשיתוף עם ערוץ דיסקברי.

קישורים חיצוניים
----------------

ויקישיתוף מדיה וקבצים בנושא **מצפה הכוכבים לוול** בוויקישיתוף
* 

* אתר האינטרנט הרשמי של מצפה הכוכבים לוול (באנגלית)
* מצפה הכוכבים לוול, ברשת החברתית אינסטגרם

הערות שוליים
------------

1. ↑  Marilynn Larew (31 באוקטובר 1977). "National Register of Historic Places Inventory-Nomination: Lowell Observatory" (PDF). National Park Service. אורכב מ-המקור (PDF) ב-2013-10-21. נבדק ב-2013-03-22. `{{cite web}}`:  (עזרה) and *Accompanying six photos, exterior, from 1964 and 1976*
2. ↑  History, Lowell Observatory

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007605083705171
* GND: 1229817-7
* ISNI: 0000 0001 0021 1973
* LCCN: n85087598
* NKC: mub2016918096
* VIAF: 148986204
* WorldCat: lccn-n85087598

 |
**אירינה יונסקו** (בצרפתית: **Irina Ionesco**;‏ 3 בספטמבר 1930 – 25 ביולי 2022) הייתה צלמת צרפתייה.

ביוגרפיה
--------

יונסקו נולדה בפריז למשפחת מהגרים מרומניה, מגיל ארבע ועד חמש עשרה הוריה שלחו אותה לגור ברומניה אצל קרובי משפחתה אשר היו אומני קרקס, מגיל חמש עשרה ועד עשרים ושתיים הופיעה גם היא באומנות קרקס.

ב-1965 ילדה את בתה היחידה אווה יונסקו. כצלמת ב-1974 היא פתחה תערוכה בפריז, יצירות שלה פורסמו גם במספר מגזינים וספרים.

היא נודעה בצילומים בהם מופיעה בתה הקטנה, היא החלה לעסוק בצילום מ-1969. ב-1974 החלה בפרסום תמונות של בתה, תמנות שצולמו בעירום או בתנוחות מיניות מאז הייתה בת חמש. בהיותה בת 11, תמונותיה של אווה בעירום הופיעו על שער המדורה האיטלקית של פנטהאוז. התמונות בהן אירינה צלמה את בתה בעירום נהיו לשנויות במחלוקות. אירינה צילמה את ביתה עירומה, כשהייתה בת 12, עבור שער עיתון דר שפיגל. בתה המשיכה לשמש כמוזה שלה עד גיל 12, ואז שירותי הרווחה התערבו ובתה נלקחה ממנה. לאחר מכן אווה טענה כי אמה התעללה בה, ונלחמה על הזכויות לבעלות על התמונות בהן הופיעה.

ב-2012 בתה תבעה אותה וזכתה במשפט, ואירינה חויבה לשלם לביתה אווה פיצויים בסך 10,000 יורו על כך שצילמה קטינה בעירום.

צילומיה מציגים נשים בלבוש מפואר, בהקשר מיני.

יונסקו נפטרה ב-25 ביולי 2022.

קישורים חיצוניים
----------------

ויקישיתוף מדיה וקבצים בנושא **אירינה יונסקו** בוויקישיתוף
* 

* אתר האינטרנט הרשמי של אירינה יונסקו (בצרפתית)

* אירינה יונסקו, במסד הנתונים הקולנועיים IMDb (באנגלית)

* אירינה יונסקו, באתר MusicBrainz (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007271399005171
* BnF: cb11908253x (data)
* CiNii: DA07754032
* GND: 119068176
* ISNI: 0000 0000 7829 3684
* LCCN: n86825661
* MusicBrainz: 8ee0e52b-8923-4468-a2ce-f8d08e6322db
* NDL: 00444268
* NTA: 06880427X
* PIC: 303680
* RERO: 02-A003410745
* RKD: 343463
* SNAC: w65r2dtf
* SUDOC: 026930986
* ULAN: 500115311
* VIAF: 27066212
* WorldCat: lccn-n86825661

 |
**גושי התיישבות** הם סוג מסוים של הקצאת קרקעות המאפשר למתיישבים בני אותו מוצא אתני ליצור מושבות קטנות. סוג התיישבות זה היה נהוג בערבות קנדה בין סוף המאה ה-19 לתחילת המאה ה-20. חלק מגושי ההתיישבות תוכננו מראש וחלקם נוצרו באופן ספונטני על ידי המתיישבים עצמם.

קליפורד סיפטון, בתקופת כהונתו כשר הפנים של קנדה נקט במדיניות זאת כפשרה בין דרישות מנוגדות. באותה תקופה, הגיע לקנדה גל גדול של מהגרים שלא היו בריטים או צרפתים, אלא איטלקים, גרמנים, סקנדינבים, יהודים ואוקראינים.

ראש הממשלה סר וילפרד לורייה גרס שיש לפזר את הקבוצות האתניות באופן שווה כדי להבטיח את הטמעתן המהירה בתרבות האנגלו-קנדית, מתיישבים ותיקים סירבו לגור ליד מהגרים "זרים" (בניגוד למהגרים בריטים שלא נחשבו זרים) ודרשו ליצור עבור המהגרים החדשים גושי התיישבות נפרדים. המהגרים עצמם רצו להתיישב קרוב ככל האפשר לאנשים בעלי שפה מוכרת ומנהגים דומים.

התוצאה הייתה הקמת מספר רב של גושי התיישבות קטנים, הומוגניים מבחינה אתנית, מפוזרים על פני כל שטחי הערבות.

ראו גם
------

* ההתיישבות היהודית בערבות קנדה בשנים 1880–1910

הערות שוליים
------------

1. ↑  The Encyclopedia of Saskatchewan | Details, esask.uregina.ca
2. ↑  John Douglas Belshaw, 5.4. The Clifford Sifton Years, 1896–1905, 17 במאי 2016
**אירנה אדוארדובנה סלוצקאיה** (באנגלית: **Ирина Эдуардовна Слуцкая**; נולדה ב-9 בפברואר 1979) היא מחליקה אמנותית על הקרח רוסייה בעבר ממוצא יהודי. סגנית אלופה אולימפית (סולט לייק סיטי 2002), זוכת מדליית ארד אולימפית (טורינו 2006), פעמיים אלופת עולם (נאגנו 2002 ומוסקבה 2005), 3 פעמים סגנית אלופת (1998, 2000 ו-2001), 7 פעמים אלופת אירופה (1996, 1997, 2000, 2001, 2003, 2005 ו-2006) יותר מכל ספורטאי אחר בהיסטוריה ו-4 פעמים אלופת רוסיה (2000, 2001, 2002 ו-2005) ביחידות.

ביוגרפיה
--------

סלוצקאיה נולדה וגדלה במוסקבה, בת יחידה לאבא יהודי מהנדס ואמא רוסיה אורתודוקסית מורה, שהשתתפה בעבר בתחרויות בסקי למרחקים. היא גדלה כנוצריה אורתודוקסית. היא החלה להתאמן בהחלקה אמנותית על קרח בגיל 4 על ידי אמא שלה. מגיל 6 היא הצטרפה למועדון ספורט מוסקביץ' בהדרכתה של ז'אנה גרומובה.

באליפות העולם לנערות שנערכה בקולורדו ספרינגס, ארצות הברית בשנת 1994 היא זכתה במדליית ארד בתחרות ליחידות. שנה לאחר מכן, היא זכתה באליפות העולם לנערות שנערכה בבודפשט, הונגריה במדליית זהב בתחרות ליחידות.

### אלופת אירופה

באליפות אירופה שנערכה בסופיה, בולגריה בסוף ינואר 1996 היא זכתה במדליית זהב לראשונה בקריירה שלה, לפני סוריה בונלי מצרפת אלופת אירופה היוצאת לאחר שזכתה 5 שנים ברציפות ומריה בוטירסקאיה בת ארצה. חודשיים לאחר מכן, באליפות העולם שנערכה באדמונטון, קנדה במרץ היא זכתה במדליית ארד, אחרי מישל קוואן מארצות הברית ואלופת העולם היוצאת צ'ן לו מסין.

באולימפיאדת נאגנו (1998) היא סיימה במקום חמישי בתחרות ליחידות.

### סגנית אלופה אולימפית ואלופת עולם

באולימפיאדת סולט לייק סיטי (2002) היא זכתה במדליית כסף אחרי שרה יוז שדורגה רביעית לאחר התכנית הקצרה אך הבריקה בתוכנית הארוכה ולפני מישל קאוון וסשה כהן שלושתן מארצות הברית. חודש לאחר מכן, באליפות העולם שנערכה בנאגנו, יפן היא זכתה במדליית זהב לפני מישל קאוון, פומי סוגורי מיפן וסשה כהן.

באליפות אירופה שנערכה בליון, צרפת בינואר 2006 זכתה סלוצקאיה בפעם השביעית במדליית זהב, יותר מכל ספורטאי אחר בהיסטוריה. חודש לאחר מכן, באולימפיאדת טורינו (2006) היא זכתה במדליית ארד אחרי שיזוקה אראקאווה מיפן וסשה כהן.

חיים אישיים
-----------

באוגוסט 1999 נישאה סלוצקאיה לחברה, סרגיי מכאייב. לזוג נולד בן בשנת 2007 ובת בשנת 2010. בשנת 2016 הם התגרשו. בשנת 2018 היא נישאה בשנית לאיש עסקים, אלכסיי גוברין.

סבתא של סלוצקאיה מתגוררת בנתניה ולכן ניסו לשכנע אותה להתחרות עבור ישראל.

קישורים חיצוניים
----------------

ויקישיתוף מדיה וקבצים בנושא **אירינה סלוצקאיה** בוויקישיתוף
* 
* אירינה סלוצקאיה, ברשת החברתית אינסטגרם

* אירינה סלוצקאיה, באתר olympedia.org
* אירינה סלוצקאיה, באתר אנציקלופדיה בריטניקה (באנגלית)

הערות שוליים
------------

1. ↑  רמי היפש, הארמיה הרוסית רוצה סוויפ, באתר הארץ, 27 בינואר 2005